ආනයනික පාවහන් සම්භාණ්ඩ නිසා දේශීය නිෂ්පාදන වළපල්ලට
ආනයනික පාවහන් හා සම්භාණ්ඩ මෙරට වෙළෙඳපොළට අසීමිත ලෙස පැමිණීම වැළැක්වීමට බලධාරීන් පියවර නොගතහොත් දේශීය පාවහන් හා සම්භාණ්ඩ නිෂ්පාදන කර්මාන්තශාලා වසා දමන බවත් ඒ හරහා මෙරට කර්මාන්තශාලාවල සේවය කරන ශ්රමිකයන්ගේ රැකියා අහිමි වුවහොත් එහි වගකීම බලධාරීන් භාරගත යුතු බවත් ශ්රී ලංකා පාවහන් හා සම්භාණ්ඩ නිෂ්පාදකයන්ගේ සංගමයේ උපදේශක කමිටු සභාපති නෙවිල් පෙරේරා මහතා ඊයේ 22දා පැවසීය පිටකොටුවේ සිටින ජාවාරම්කරුවන් කිහිපදෙනකු දූෂිත රේගු නිලධාරීන්ගේ සහායෙන් නියමිත ආකාරයට බදු ගෙවීමකින් තොරව ආනයනික පාවහන් රට තුළට ගෙන්වා අලෙවි කිරීමේ ජාවාරමක් හරහා මෙය සිදුවන බව ද ඒ මහතා කීය ආනයනික පාවහන් යුගලක් රේගුවෙන් නිදහස් කර ගැනීමේදී රුපියල් 2000ක පමණ බද්දක් නීත්යනුකූලව අය කළ යුතු බවත් එවැනි තත්ත්වයක් තිබියදී එවැනි පාවහන් යුගලක් වෙළෙඳපොළේ රුපියල් 1500ත් 1800ත් අතර මිලකට අලෙවි කරන්නේ කෙසේදැයි පාරිභෝගික අධිකාරියට සොයාබැලිය හැකි බවත් ඒ මහතා කීය ආනයනික පාවහන්වල සෞඛ්යාරක්ෂිත හා ගුණාත්මකභාවයක් නොමැති බව පැවසූ ඒ මහතා මෙම භාණ්ඩ චීනය ඉන්දියාව පාකිස්තානය වැනි රටවලින් ගෙන්වන බව ද පැවසීය මෙරට පාවහන් හා සම්භාණ්ඩ නිෂ්පාදකයන් සියයට 70ක බද්දක් ගෙවා අමුද්රව්ය ගෙන්වා භාණ්ඩ නිෂ්පාදනය කර සියයට 18ක වැට් බද්ද හා තවත් සියයට දෙකයි දශම පහක 25 බදු ගෙවා මෙරට තුළ ඒවා අලෙවි කරන බවත් ඒ මහතා කීය තම නිෂ්පාදකයන් කිසිම අවස්ථාවක බැංකු පොලී අඩු කිරීම බදු අඩු කිරීම වැනි ඉල්ලීම් නොකර රජයට වාර්ෂිකව රුපියල් බිලියන 150ක පමණ බදු ගෙවමින් ආයතන පවත්වාගෙන යන බව පැවසූ ඒ මහතා මීට අමතරව සේවක වැටුප් ඊපීඑෆ් ඊටීඑෆ් ජල විදුලි ආදී බිල් ගෙවා කර්මාන්ත පවත්වාගෙන යන බව ද කීය පාසල් දරුවන්ට ත්රිවිධ හමුදාව ඇතුළු රටේ අවශ්යතාවට පාවහන් හා සම්භාණ්ඩ නිෂ්පාදනය කිරීමට දේශීය නිෂ්පාදකයන් කටයුතු කරද්දී නිසි ලෙස වැට් නොගෙවා පාවහන් හා සම්භාණ්ඩ ගෙන්වා අඩු මිලට අලෙවි කිරීම නිසා තම කර්මාන්තශාලා පවත්වාගෙන යෑම ගැටලුවක් වී ඇතැයි ද ඔහු කීය මෙහිදී අදහස් දක්වමින් කමිටු සාමාජික දමින්ද අහංගමුව මහතා කියාසිටියේ තවදුරටත් රජයට දේශීය කර්මාන්තශාලා රැකගැනීමට අවශ්යතාවක් නැතිනම් තම කර්මාන්තශාලා වසා දමා තමනුත් පාවහන් හා සම්භාණ්ඩ ගෙන්වා අලෙවි කරන බවයි එහිදී කර්මාන්තශාලා ගබඩා සේවක ප්රශ්න පැනනොනඟින බවත් තුන් හතර දෙනකු යොදාගෙන එම කාර්යයන් කළ හැකි බවත් ඒ මහතා පැවසීය මෙහිදී සංගමයේ තවත් සාමාජිකයෝ කිහිපදෙනකු ද අදහස් දැක්වූහචමින්ද සිල්වාපින්තූරය  නිශාන් එස් ප්රියන්ත